**ΘΕΜΑ:**

**«Ένα συνοπτικό ιστορικό του θέματος της αξιολόγησης των εκπαιδευτικών στην Ελλάδα από το 1970 ως το 2021»**

**Κρέκης Δημήτριος**

**Περίληψη**

Στην παρούσα εργασία γίνεται μια βιβλιογραφική έρευνα πάνω στο θέμα της αξιολόγησης των εκπαιδευτικών στην Ελλάδα από το 1970 ως το 2021. Παρατίθεται ένα σύντομο ιστορικό των νόμων που θεσπίστηκαν με σκοπό την αξιολόγηση από την πολιτεία και αναφέρονται οι κυριότερες αντιδράσεις του εκπαιδευτικού κόσμου που ουσιαστικά κατέστησαν τους νόμους αυτούς ανενεργούς. Παρότι κατά καιρούς έχουν ψηφιστεί διάφοροι νόμοι και Προεδρικά Διατάγματα από την Πολιτεία για την αξιολόγηση των εκπαιδευτικών, από το 1982 αυτή δεν εφαρμόζεται στην πράξη. Έπειτα γίνεται μια προσπάθεια να διερευνηθεί κατά πόσο η απουσία αξιολόγησης τελικά ωφέλησε την εκπαιδευτική κοινότητα, αν λειτούργησε υπέρ ή κατά της αποτελεσματικότητας της εκπαίδευσης στη χώρα μας και γενικότερα της προσπάθειας βελτίωσης των εκπαιδευτικών. Τέλος αναζητείται αν υπάρχει κάποιο σύστημα αξιολόγησης συμπεριλαμβανομένης και της αυτοαξιολόγησης που στις παρούσες συνθήκες θα ταίριαζε στη χώρα μας και θα μπορούσε να εφαρμοστεί στην πράξη στην Ελλάδα, πάντα στην κατεύθυνση της βελτίωσης της εκπαίδευσης και των εκπαιδευτικών.